FI-501011101/1-Magyar nyelv 11.

Tanmenetjavaslat (rugalmas)



# Bevezetés

Tisztelt Pedagógus Kolléga/Kolléganő!

Az alábbi tanmenet szerkesztőjeként szeretnék néhány szempontot ismertetni, amelyek –talán- segíthetik az Ön munkáját is.

A jelen tanmenet egy új koncepció nyomán született meg, amelynek egyik legfontosabb elve, hogy az adott szaktanár minél inkább a saját osztályára tudja formálni a tananyagot. Az OFI javaslata, hogy a pedagógusok szélesebb jogkört kapjanak ahhoz, hogy helyi szinten alkalmazkodhassanak a tanulócsoportjaik és az egyes tanulóik képességeihez és tanulási tempójához. Az említett elv nyomán a tanári szabadság nő, de ezzel együtt a szaktanár felelőssége is nagyobb hangsúlyt kap, hiszen egy esetleges tanfelügyeleti ellenőrzés vagy minősítési eljárás során Önnek számot kell adnia arról, hogy szakmai tervező munkája mennyire felel meg a saját iskolatípusán vagy osztályán belül az elvárásoknak. Ez a tanmenet egy ún. rugalmas tanmenet, amely szem előtt tartja a kétszintű érettségi vizsga elvárásait, de hangsúlyeltolásokkal él, hogy egy olyan osztályban, ahol a diákok képességei szükségessé teszik, több idő legyen a gyakorlásra és a képességfejlesztésre. Minden kerettantervi elvárást szem előtt próbáltunk tartani a megalkotásakor, de a hangsúly inkább a középszintű érettségi vizsgára való felkészülésre került.

A nyelvtanórák tematikáját lényegesen nem változtattuk meg, mert az alacsony óraszám és a továbbra is meghatározó kerettantervi követelményrendszer ezt nem igazán engedi meg, ugyanakkor arra tettünk kísérletet, hogy tanagyag átszervezésével kicsit nagyobb mozgástere legyen a szaktanárnak. Megpróbáltuk –az elvárásoknak megfelelően- úgy átcsoportosítani a tananyagot, hogy az órák 25-30 %-a gyakorlásra és képességfejlesztésre legyen fordítható. Ezt ebben a tanmenetben úgy próbáltam megvalósítani, hogy pirossal emeltem ki a gyakorló, képességfejlesztő órákat. Ajánlásokat tettem ezek felhasználására, de ezek –hangsúlyozottan- csak ajánlások, bármikor kicserélhetők, áthelyezhetők, abban az esetben, ha a tananyag egy másik egységénél van szükség több gyakorlásra vagy képességfejlesztésre. Ez egy heti egy órás tárgy esetében ugyan nagyon nehéz, de remélem, hogy sikeresen tudja alkalmazni a tanítás eredményessége érdekében.

Sok sikert és örömöt kívánok munkájához:

a tanmenet szerkesztője

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám**  **36 óra** | **Kerettantervi**  **órakeret** |
| Ember és nyelv | **6** | **3+1** | **10** |  |
| Beszédhelyzetek | **4** | **3+1** | **8** |  |
| Nyilvánosság, retorika, média | **10** | **4+4** | **18** |  |
| Összesen | **20** | **16** | **36** |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Ember és nyelv | | | | |
| **1.** | **Bevezetés, ismétlés, tanévkezdés** | A tanévben elsajátítandó tananyag megismerése, a tankönyv és munkafüzet használata, tanulásmódszertan.  A szövegről szerzett ismeretek átismétlése az éves tananyag bevezetéseként. | Tanulási képességek és szociális-életviteli kompetenciák fejlesztése. Szövegértési készségek fejlesztése. |  |
| **2.** | **Nyelv – ember – kommunikáció** | Az emberi nyelv humánspecifikus jellegére való rámutatás, annak megértése, hogy az emberi nyelv és kommunikáció jellemzői (bonyolultság, absztrakció) egyedülállóak.  A nyelv kialakulásának megismerése, nyelv és kultúra (a tudás átadásának eszköze), nyelv és kommunikáció kapcsolatának megismerése. Annak megértése, hogy a társas kapcsolatok, a nyelv és a kommunikáció egymástól elválaszthatatlanok. Saját nyelvtudás (nyelvi kompetencia) vizsgálata: az ember mint nyelvhasználó lény, az ember és kommunikáció elválaszthatatlan egységének belátása. | A nyelvi tudatosság fejlesztése: a nyelv lényegének megértése, jeltermészetének, absztrakt jellegének belátása. Nyelvi kommunikációs készségek fejlesztése. | Az emberi nyelv jellemzői, bonyolultság, absztrakció, kommunikációs szándék.  Nyelv és kultúra kapcsolata, evolúció, (mimetikus kultúra, nyelvi kultúra). |
| **3.** | **Nyelv és gondolkodás** | Nyelv és gondolkodás kapcsolatának, összefüggésének vizsgálata. Annak vizsgálata, hogy a nyelv hogyan határozza meg a világ szemléletét, a nyelvi szerkezet hogyan hat a gondolkodásra. | Gondolkodási és tanulási készségek fejlesztése. A tolerancia, türelem, empátia lényegének megértése, képességének fejlesztése.  Írásbeli kifejezőképesség, helyesírási készségek fejlesztése. Együttműködési készség, szociális-életviteli kompetenciák fejlesztése. | Nyelvi relativizmus, nyelvi meghatározottság, a világ nyelvi képe, kultúra, nyelv, nemzet. |
| **4.** | **Nyelvtípusok** | A nyelvtípusok megismerése, az egyes típusok jellemzőinek meghatározása. | Gondolkodási, elemzőkészségek fejlesztése: különböző ismert nyelvek vizsgálata, jellemzőinek áttekintése, rendszerezése. | Nyelvtipológia, nyelvtípusok: agglutináló, izoláló, flektáló |
| **5.** | **Nyelvi identitás** | A nyelvi identitás fogalmával való ismerkedés, jelentőségének megértése. Nyelvi, nemzeti és kulturális identitás kapcsolatának megvilágítása.  A nyelvi identitást befolyásoló hatások vizsgálata. | Identitástudat, kulturális, nyelvi, nemzeti identitástudat meghatározása, elkülönítése, összekapcsolása – a nyelvi tényezők megfigyelése, elemzése, értelmezése.  Írásbeli kifejezőképesség fejlesztése, helyesírási készségek fejlesztése. | Identitás, nyelvi identitás és tényezői, köznyelv, regionális köznyelv. |
| **6.** | **Gyakorló, képességfejlesztő óra** | Vita a nyelvi, nemzeti és kulturális identitás problematikájáról, és vagy a speciális szükségletű emberek, nyelvhasználati helyzetéről. Csoportmunkában is megvalósítható. | Együttműködési készség, szociális-életviteli kompetenciák fejlesztése. A tolerancia, türelem, empátia lényegének megértése, képességének fejlesztése. |  |
| **7.** | **Jelnyelvek** | A jelnyelvek természetének, szerkezetének, funkciójának megismerése. A kommunikáció és együttműködés kapcsolatának belátása. | A jelnyelvek általános jellegének, tulajdonságainak, összetevőinek megfigyelése, megértés képességének fejlesztése.  A tolerancia, türelem, empátia lényegének megértése, képességének fejlesztése.  Írásbeli kifejezőképesség, helyesírási készségek fejlesztése. Együttműködési készség, szociális-életviteli kompetenciák fejlesztése. | Speciális szükségletű emberek, jelnyelvek, jelnyelvek felépítése. |
| **8.** | **Összefoglalás** | Összefoglalás, a tanultak rendszerezése. | Összefoglalás;  A tanulási képességek fejlesztése. |  |
| **9.** | **Témazáró** | Számonkérés, tananyag elsajátítási szintjének értékelése. | Felmérés; Értékelés.  Formája: tesztkérdések, szövegalkotási feladat. |  |
| **10.** | **Dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |  |
| Beszédhelyzetek | | | | |
| **11.** | **Nyelv és cselekvés** | Nyelv és kommunikáció viszonyának megismerése, a kontextus (beszédhelyzet) hatása a nyelvhasználatra. A megnyilatkozás beszédaktusként való értelmezése, a beszédaktus-elmélet alapjaival való ismerkedés. A nyelvi viselkedés megfigyelése. A beszédszándékok típusainak megismerése, jellemzése. | A kommunikációt szervező beszédaktusok megismertetése, lényegének megértése és alkalmazása a gyakorlatban.  Együttműködési készség fejlesztése, szociális-életviteli kompetenciák fejlesztése. | Anyanyelvi kompetencia, beszédaktus-elmélet, megnyilatkozás, lokúció, illokúció, perlokúció, Szociokulturális tudás, beszédszándék, beszédszándékok típusai, manipuláció.  Nyelvi tabu, nyelvi agresszió, nyelvi hátrány, stílusminőség, stílusárnyalat, nyelvi agresszió formái. |
| **12.** | **Együttműködés a kommunikációban I.** | A kommunikáció sikerességét meghatározó (Grice) alapelvekkel való ismerkedés. Annak felismerése, hogy a beszélő és a hallgató együttműködése, közös erőfeszítése elengedhetetlen a jelentésteremtéshez, azaz a sikeres kommunikációhoz. | Tanulási és szociális képességek fejlesztése, kommunikációs készségek fejlesztése, kommunikációs szituációk elemzése, értelmezése.  Együttműködési készség fejlesztése, szociális-életviteli kompetenciák fejlesztése. | Együttműködési alapelv, maximák típusai. Pragmatika, együttműködési alapelv és udvariassági elvek, szövegértelem megteremtésének nehézségei (típusai), deixis, jelentésteremtés komplex folyamata. |
| **13.** | **Együttműködés a kommunikációban II.** | A hatékony, az együttműködési alapelvnek, maximáknak és udvariassági elveknek megfelelő kommunikáció gyakorlása különböző beszédhelyzetekben – helyzetgyakorlatok. | Kommunikációs készségek fejlesztése, kommunikációs szituációk elemzése, értelmezése.  Együttműködési készség fejlesztése, szociális-életviteli kompetenciák fejlesztése. | Együttműködési alapelv, maximák típusai, udvariassági elvek |
| **14.** | **Mindennapi beszédhelyzetek –**  **nyelvi agresszió** | A nyelvi viselkedés megfigyelése. A beszédszándékok típusainak megismerése, jellemzése.  Annak megértése, hogy a nyelvhasználat meghatározza és kifejezi társadalmi sikerességünket. A nyelvi durvaság és agresszió megértése, megismerése, következményeinek belátása. | A kontextus által meghatározott beszédszándékok megismerése, alkalmazása a kommunikációban. A manipulációs szándék felismerésének gyakorlása.  A nyelvi viselkedés társadalmi meghatározottságának felismerése.  Nyelvi és szociális kompetenciák fejlesztése, nyelvhasználat és társadalmi státusz kapcsolatának megértése, jelentőségének beláttatása.  Szövegértési és -alkotási készségek fejlesztése.  A kritikai gondolkodás és a felelősségérzet fejlesztése. | Szociokulturális tudás, beszédszándék, beszédszándékok típusai, manipuláció.  Nyelvi tabu, nyelvi agresszió, nyelvi hátrány, stílusminőség, stílusárnyalat, nyelvi agresszió formái. |
| **15.** | **Gyakorló, képességfejlesztő óra** | A nyelvi viselkedés megfigyelése. A beszédszándékok típusainak megismerése, jellemzése.  A nyelvi durvaság és agresszió megértése, megismerése, következményeinek belátása. Előre kiválasztott filmjelenetek, internetes fórumokon történő párbeszédek elemzése. | A kontextus által meghatározott beszédszándékok megismerése, alkalmazása a kommunikációban. A manipulációs szándék felismerésének gyakorlása.  Nyelvi és szociális kompetenciák fejlesztése, nyelvhasználat és társadalmi státusz kapcsolatának megértése, jelentőségének beláttatása.  Szövegértési és szövegalkotási készségek fejlesztése.  A kritikai gondolkodás és a felelősségérzet fejlesztése. |  |
| **16.** | **Összefoglalás** | Összefoglalás, a tanultak rendszerezése. | Összefoglalás;  A tanulási képességek fejlesztése. |  |
| **17.** | **Témazáró** | Számonkérés, tananyag elsajátítási szintjének értékelése. | Felmérés; Értékelés.  Formája: szövegértési és szövegalkotási feladatok, szituációelemzési feladat. |  |
| **18.** | **Dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése.  Szituációk előadása, így jobb megértés elősegítése. |  |
| Média, nyilvánosság, retorika | | | | |
| **19.** | **Kommunikáció és média** | A tömegkommunikáció fogalmának tisztázása. A személyes és a tömegkommunikáció eltérései. A média fogalmának és típusainak vizsgálata. Az elektronikus és az írott sajtó műfajainak áttekintése, jellemzőinek megismerése. | Az analitikus gondolkodás, a kritikai érzék, a nyelvi és gondolkodásbeli tudatosság és tolerancia fejlesztése.  Szövegértési készségek fejlesztése.  Írásbeli kifejezőképesség fejlesztése, helyesírási készségek fejlesztése. Szociális-életviteli kompetenciák fejlesztése. Digitális kompetencia fejlesztése. | Kommunikáció formái, tömegkommunikáció, média, újmédia és típusai, az elektronikus és az írott sajtó műfajai. |
| **20.** | **A médiafogyasztás és manipuláció** | Annak felismerése, hogy az újmédia hogyan változtatta meg az életünket, s hogy mindez milyen hatással van a kultúrára, társadalomra, szociális viszonyainkra. Hogyan működik az újmédia, miben más, mint minden korábbi médium. A manipuláció szándékának, mechanizmusának megértése, felismerése, eszközeinek, technikáinak áttekintése, annak megfigyelése, hogy a kommunikáció résztvevői hogyan viselkednek ebben a szituációban. | A reflektálatlan és a tudatos médiafogyasztás különbségeinek beláttatása. A televízió- és rádióműsorok típusainak megismerése, a mai, média által meghatározott világban az érték és a választás fogalmainak megbeszélése. A tudatosság által a személyes biztonság erősítése.  Szociális-életviteli kompetenciák fejlesztése. Digitális kompetencia fejlesztése. Gondolkodási és döntési készségek fejlesztése, szituációk és manipulációs szándékok elemzése a gyakorlatban. | Információ- és médiafogyasztás, az újmédia működése, manipulációs szándék, a manipuláció folyamata, manipulációs technikák, manipuláló és manipulált fél jellemzői. |
| **21.** | **Reklámok a médiában** | Ismerkedés a reklám típusaival, eszközeivel és hatásával. | A reklámok működésének megismerése által a védtelenség csökkentése. Digitális kompetencia fejlesztése. Szociális-életviteli kompetenciák fejlesztése. | A reklám típusai, eszközei és hatása. |
| **22.** | **Gyakorló, képességfejlesztő óra** | Csoportmunkában is végezhető: reklámszövegek írása, szövegekből, internetes forrásokból manipuláció felismerése, és/vagy történelem tantárgy forrásrészleteinek, manipulációs technikáinak elemzése. | A kreatív gondolkodás és együttműködési készség fejlesztése. Digitális kompetencia fejlesztése. Gondolkodási és döntési készségek fejlesztése, szituációk és manipulációs szándékok elemzése a gyakorlatban. | . |
| **23.** | **A szónoki beszéd** | A retorika bemutatása, történetének áttekintése, összevetve a mai elvárásokkal.  ismerkedés a retorika céljaival, eszköztárával, a hatáskeltés módjaival, a szónoki beszéd műfajaival. | A klasszikus retorika alapfogalmainak megismertetése, ezek alkalmazása a tanulók életével, mindennapjaival összefüggő nyilvános megszólalásokban.  A megismert jelentéstani, stilisztikai, szövegtani jelenségek alkalmazása a szövegalkotásban.  Nyelvi kommunikációs készségek fejlesztése. Írásbeli kifejezőképesség fejlesztése, helyesírási készségek fejlesztése. | A retorika céljai, eszközei.  A szónoki beszéd műfajai. |
| **24.** | **A beszéd megszerkesztése, a beszéd részei** | Ismerkedés a beszéd szerkezetével és elkészítésének lépéseivel. | A szónoki beszéd létrehozásának gyakorlása. Korábbi ismeretek mozgósítása, egységbe olvasztása az új ismeretekkel.  Nyelvi kommunikációs készségek fejlesztése.  Írásbeli kifejezőképesség fejlesztése, helyesírási készségek fejlesztése. | A szónoki beszéd szerkezete. |
| **25.** | **Gyakorló, képességfejlesztő óra** | Szituációs gyakorlatok egyénileg vagy csoportmunkában. | A kreatív gondolkodás, szóbeli vagy írásbeli szövegalkotási készség fejlesztése. Előadói készség fejlesztése. |  |
| **26.** | **A hatásos előadásmód eszközei** | A hatásos beszéd jellemzőinek megtapasztalása, a hatás forrásai. | A megismert hatáskeltő eszközök felismerése és alkalmazása a kommunikációs helyzetekben, a mindennapi élet nyelvi jelenségeinek megítélésében, szövegalkotásban.  Korábbi ismeretek mozgósítása, egységbe olvasztása az új ismeretekkel. | A beszéd hatásának forrásai. |
| **27.** | **Az érv és a cáfolat vizsgálata** | Annak megértése, hogy mi az érv, melyek a fajtái. Gyakorláson keresztül az érvelés mikéntjének megtapasztalása. Annak megértése, hogy mi a cáfolat, és milyen típusai vannak. Gyakorláson keresztül az érvelés mikéntjének megtapasztalása, a lehetséges hibák számbavétele. | Az analitikus gondolkodás, a kritikai érzék, a nyelvi tudatosság és tolerancia fejlesztése.  Korábbi ismeretek mozgósítása, egységbe olvasztása az új ismeretekkel.  Írásbeli kifejezőképesség fejlesztése, helyesírási készségek fejlesztése. A fogalmi, a kreatív gondolkodás, a szövegértelmező képesség fejlesztése. | Érv, érvek fajtái. |
| **28.** | **Gyakorló, képességfejlesztő óra** | Érettségi típusú írásbeli érvelés vagy gyakorlati szövegalkotás készítése. | A kreatív gondolkodás, szóbeli vagy írásbeli szövegalkotási készség fejlesztése. Előadói készség fejlesztése. |  |
| **29.** | **A vita** | A vita lényegének megértése, összetevőinek, típusainak vizsgálata. | A fogalmi, a kreatív gondolkodás, a szövegértelmező képesség fejlesztése.  Az analitikus gondolkodás, a kritikai érzék, a nyelvi tudatosság és tolerancia fejlesztése.  A közlési szándéknak és beszédhelyzetnek megfelelő kommunikációs eszközök, stílusréteg, stílusárnyalat és stíluseszköz használata.  Kulturált nyelvi viselkedés gyakorlása.  Szociális-életviteli kompetenciák fejlesztése. | Vita, típusai, összetevői. |
| **30.** | **Gyakorló, képességfejlesztő óra** | Csoportmunkában is megvalósítható. Vitatémák meghatározása (célszerű a diákokhoz kapcsolódó téma választása), érvek és cáfolatok gyűjtése, elrendezése. Kulturált vita gyakorlása. | Az analitikus gondolkodás, a kritikai érzék, a nyelvi tudatosság és tolerancia fejlesztése. A kreatív gondolkodás, szóbeli vagy írásbeli szövegalkotási készség fejlesztése. Előadói készség fejlesztése. |  |
| **31.** | **A hatásos hangzó beszéd eszközrendszere.**  **A szónoki beszéd és a testnyelv** | Ismerkedés a beszéd jellemzőivel, megjelenési formáival, a beszédfonetikai jellemzők megismerése, gyakorlása.  A (szónoki) beszéd nonverbális eszközeinek a megismerése.  A (szónoki) beszéd nonverbális eszközeinek a megismerése. | A fogalmi, a kreatív gondolkodás, a szövegértelmező képesség fejlesztése.  Az analitikus gondolkodás, a kritikai érzék, a nyelvi tudatosság és tolerancia fejlesztése.  A közlési szándéknak és beszédhelyzetnek megfelelő kommunikációs eszközök, stílusréteg, stílusárnyalat és stíluseszköz használata.  A verbális és nonverbális kommunikációs eszközök kapcsolatának felismerése, használatuk gyakorlása. | A beszéd megjelenési formái, szupraszegmentális elemek, a hangszerkezet lehetséges hibái.  Nonverbális kommunikáció és eszközei. |
| **32.** | **A szónoki beszéd – Gyakorló óra** | A szónoki beszédek elemzése a tankönyvben található retorikai szöveggyűjtemény segítségével. | A fogalmi, a kreatív gondolkodás, a szövegértelmező képesség fejlesztése.  Az analitikus gondolkodás, a kritikai érzék, a nyelvi tudatosság és tolerancia fejlesztése.  A megismert hatáskeltő eszközök felismerése.  A verbális és nonverbális kommunikációs eszközök kapcsolatának felismerése. | A retorika céljai, eszközei.  A szónoki beszéd műfajai.  A szónoki beszéd szerkezete.  A beszéd hatásának forrásai. |
| **33.** | **Összefoglalás** | Összefoglalás, a tanultak rendszerezése, vagy szónokverseny. | Összefoglalás, a tanulási képességek fejlesztése. |  |
| **34.** | **Témazáró** | Számonkérés, tananyag elsajátítási szintjének értékelése. | Felmérés, értékelés.  Formája: szónoki beszéd írása adott (médiával foglalkozó) témában. |  |
| **35.** | **Dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése.  Jól vagy rosszul sikerült példák előadása, így a hibák, erények megmutatása. |  |
| **36.** | **Tanévzárás** | A tanév értékelése, összefoglalása, kitekintés a következő évi anyagra. |  |  |